বীরভূমে বালি ব্যবসায়ীর বাড়িতে টাকার পাহাড়, উদ্ধার বিপুর পরিমাণ সোনা

বীরভূম: বীরভূমে (Birbhum) বালি ব্যবসায়ীর বাড়িতে উদ্ধার বিপুল পরিমাণ টাকা। ব্যবসায়ীর (Birbhum Businessman Gold-Cash Recovered)বাড়ি থেকে পঞ্চাশ নগদ লক্ষ টাকা, ৫০০ গ্রামেরও বেশি সোনার গহনা উদ্ধার। বীরভূমের মহম্মদবাজারের লগন সেখ নামে এক ব্যবসায়ের বাড়িতে পুলিশ অভিযান চালিয়ে এই সাফল্য। পুরো ঘটনায় বীরভূম জেলা পুলিশ। রাজনৈতিক পালা বদলের পর দুর্নীতির অভিযোগে ধরপাকড় চলছে বিভিন্ন জায়গায়। দুর্নীতি ইস্যুতে গ্রেফতারিতে জিরো টলারেন্স দেখানোর বার্তা দিয়েছেন মুখ্যমন্ত্রী শুভেন্দু অধিকারী। বীরভুমে নদী থেকে অবৈধভাবে বালি তোলা ও পাচারের অভিযোগ দীর্ঘদিনের। তৃণমূলের সিন্ডিকেট রাজের মাধ্যমে মোটা টাকায় সেইসব বালিঘাট পরিচালিত হয় বলে অভিযোগ।

অবৈধ বালি ব্যবসায় রাশ টানতে বধ্যপরিকর জেলা প্রশাসন। পালাবদলের পর থেকে বালিপাচার কিছুটা কমেছে বলেও খবর। এই আবহে বীরভূমের মহম্মদবাজারে ব্যবসায়ীর বাড়িতে টাকার পাহাড়।শুক্রবার রাতে মহম্মদবাজার থানার পুলিশ হানা দেয় সোহেল শেখ, লবান শেখ ও সামিম শেখের বাড়িতে।অভিযোগ, এই ব্যবসায়ীরা প্রত্যেকেই বালি ব্যবসা ও বালিঘাটের সঙ্গে জড়িত ছিলেন। পাশাপাশি তাঁদের একটি রাস্তা তৈরির ঠিকাদারি সংস্থাও রয়েছে। পুলিশের তল্লাশিতে উদ্ধার প্রায় ৫০ লক্ষ টাকা। উদ্ধার ৫০২ গ্রামের সোনার অলঙ্কার। ব্যবসায়ী লগন শেখের বাড়িতে পুলিশের তল্লাশি। বাড়ি ও অফিস থেকে নগদ মিলিয়ে ৪৯ লক্ষ ৭৫ হাজার টাকা উদ্ধার হয়েছে। এছাড়াও প্রায় ৫০২ গ্রাম সোনার গয়না বাজেয়াপ্ত করেছে পুলিশ। এত টাকা নগদে কীভাবে রয়েছে? ওই বিপুল গয়নার উৎস কী? সেই তথ্য পাওয়া যায়নি। ব্যবসায়ী সহ ৪ জনকে আটক পুলিশের।

আরও পড়ুন: তৃণমূল নেতার মদতেই ক্লাবঘরে মজুত ত্রাণসামগ্রী! পুলিশের জালে পুরসভার চেয়ারম্যান, হুলুস্থুল এলাকায়